12 kilometrin työmatka venyi kahteen tuntiin: Mannerheimintien ruuhkille ei näy loppua – HSL:n mukaan tietöiden tukkimalla kadulla on valloillaan ”force majeure” -tilanne

Sekä liikennöisijät että matkustajat ovat antaneet HSL:lle runsaasti palautetta bussivuoroja sotkeneista Mannerheimintien ruuhkista.

Viime viikon tiistaina Kirsi Laitala oli sateesta märkä ja kihisi raivosta. Työmatka Helsingin Konalasta Punavuoreen oli kestänyt liki kaksi tuntia.

Jos Laitala ei olisi kipeällä polvellaan juuri ja juuri onnistunut juoksemaan aiempaan raitiovaunuun, matka olisi kestänyt yli kaksi tuntia.